राहुल ने यह भी कहा कि अगर छत्तीसगढ़ में कांग्रेस की सरकार बनी तो किसानों का पूरा कर्ज माफ कर दिया जायेगा. कांग्रेस की सरकार केवल 10 दिनों में सभी किसानों का पूरा कर्जा माफ करेगी. उन्‍होंने कहा कि मोदी सरकार ने किसानों के कर्जमाफी को जुमला बना दिया है. कांग्रेस किसानों के हित में काम करेगी. वही, थिंक टैंक सेंटर फॉर मॉनिटरिंग इंडियन इकॉनोमी (सीएमआईई) के मुताबिक इस साल अक्टूबर में देश में बेरोजगारी की दर 6.9 फीसदी पर पहुंच गयी है जो पिछले दो सालों में सबसे ज्यादा है. श्रमिक भागीदारी भी घटकर 42.4 फीसदी पर पहुंच गया है जो जनवरी 2016 के आंकड़ों से भी नीचे है.